Home Products Maalvleisgeregte
Author: Hendri Warricker
Op soek na inspirasie vir heerlike gesinskos wat iets nuuts en anders is? Die reeks lekker & vinnig is net die antwoord... Smaaklike resepte met bestanddele wat reeds in die... Puk: Nog géén besluit oor Wessels-verslag | Maroela Media
Prof Herman van Schalkwyk Foto: Noordwes-Universiteit
JONGSTE: Die Raad het intussen ‘n mediaverklaring uitgereik waarin hy bevestig dat die verslag nog bestudeer word. Klik hier om meer te lees.
Die Raad van die Noordwes-Universiteit het nog geen besluit geneem oor die verslag van dr. Leon Wessels se taakspan, wat die NWU se institusionele kultuur ondersoek het nie, ten spyte van beriggewing in ander media wat die teendeel impliseer.
Prof. Herman van Schalkwyk, rektor van universiteit se Puk-kampus in Potchefstroom, het Vrydag aan Maroela Media bevestig dat die raad, waarvan hy deel is, nog besig is om die verslag te hanteer. “ŉ Mediaverklaring sal later hieroor uitgereik word,” het Van Schalkwyk gesê. Hy het bevestig dat nie hy of enigiemand in die bestuur ŉ amptelike verklaring hieroor uitgereik het nie. “Niemand het nog die stelling gemaak dat ons die verslag verwerp het nie.”
Beeld-koerant het Vrydagoggend berig die NWU se Potchefstroom-kampus het die verslag verwerp.
Die koerant het ook aangevoer dat Van Schalkwyk ontevrede is met die manier waarop die taakspan sy kampus in die finale verslag uitgebeeld het. “Ek is ‘n volle lid van die Raad van die universiteit en, net soos enige ander lid het ek die reg om my menings oor die verslag by die Raad te lug wat ek dan ook gedoen het en steeds doen,” het Van Schalkwyk aan Maroela Media gesê. Hy het dit benadruk die Raad is in sitting en sal ‘n gesamentlike amptelike mediaverklaring uitreik.
Volgens Van Schalkwyk sal die Raad later bekend maak of die inhoud van die Wessels-verslag aan die publiek vrygestel gaan word. Met verwysing na “dreigemente van regsoptrede” indien die verslag bekend gemaak gaan word soos in ander beriggewing beweer word, het hy gesê ‘n volledige mediaverklaring sal later uitgereik word. “Die Raad sal later in ŉ mediaverklaring besluit of die inhoud van die verslag bekend gemaak gaan word,” het hy gesê.
Beeld het verder berig prof. Van Schalkwyk, prof. Rikus Fick (studentedekaan), en Janco Jordaan (voorsitter van die studenteraad) het ŉ “minderheidsverslag” saamgestel. Jordaan het Vrydagoggend telefonies aan Maroela Media bevestig hulle [Jordaan, Fick en Van Schalkwyk] het wel ŉ submissie vir die Wessels-komitee saamgestel en ingedien, maar dat dit nie ŉ minderheidsverslag was nie. “Inligting is moontlik uitgelek, ek is glad nie genader vir kommentaar hieroor nie,” het hy bygevoeg.
Van Schalkwyk sê ook niemand van die media was vanoggend met hom in gesprek oor dié dokument nie. “Ek het met verbasing kennis geneem van my sogenaamde standpunte en van die feit dat ek ‘nie bereik kon word vir kommentaar nie’,” sê Van Schalkwyk. “Ek het geen ‘missed call’ op my selfoon nie. Daar is nie ‘n minderheidsverslag nie. Die enigste dokument wat daar is, is die een wat ons voorberei het vir die Wessels-taakspan as deel van hulle ondersoek.”
Van Schalkwyk het egter bygevoeg die Raad sal hom nie steur aan enige inligting wat in die media gepubliseer word nie. “Die Raad gaan verantwoordelik om met hulle besluite,” het hy gesê. “Die media kan en sal nie bepaal wat die Raad besluit nie.”
Intussen het AfriForum Jeug Woensdag ‘n prokureursbrief aan die Raad gestuur waarin die Raad versoek word om nie die Wessels-verslag in sy huidige vorm te aanvaar of na die minister van hoër onderwys te verwys nie, nadat dit duidelik geword het dat die verslag nie aan die bepalings van die Wet op Gelykheid voldoen nie en tot onbillike diskriminerende en stereotiperende gevolgtrekkings kom.
Henk Maree, nasionale voorsitter van AfriForum Jeug, het aan Maroela Media gesê die inligting in die verslag is nie aan AfriForum uitgelek nie. “Ons het reageer op die inligting in die berig wat op Sondag, 15 Junie 2014, in Rapport gepubliseer is,” het Maree gesê. “AfriForum Jeug het definitief nog nie die verslag onder oë gehad nie.” Dit is nie duidelik waar koerant aan die inligting gekom het nie.
Noordwes-Universiteit Potchefstroom Pukke
Dewani deur groep kenners waargeneem
Bloemhof-water: ‘Munisipale bestuurder aangekla’
Dis mos nou beter as Beeld se patetiese poging tot joernalistiek
Sarie · 4 jaar gelede
En dan word hulle benoem vir ‘n toekenning oor hierdie ondersoek wat Beeld gedoen het! Hoop maar net geregtigheid seevier.
Lynni · 4 jaar gelede
Mense moet ophou Beeld koop. Dis agv van hul berig dat daar nou ondersoek gekom het.
Nog iets wat mens pla. Lyk asof Beeld sagte teikens ‘target’. Hul sal nie sulke dinge kwytraak van swart universiteite nie. Bang di klomp toi toi voor hul gebou. Of begin berig oor mnr. X. Van Marikana se skokkende onthullings van mynwerkers wat skape lewendig verbrand het. Of Malema en kie wat prontuit in parlement te vertelle het dat wit mense diewe is. Maar nee, Beeld hou om op met wit studente se ‘sogenaamde nazi saluut’. Maar hul vergeet dat daai studente se familie koop hul koerant.
andrea van vuren · 4 jaar gelede
Byt vas PUK. Adriaan Basson van Beeld is besig om julle te vernietig! Hy’s ‘n jong redakteurtjie nog in babadoeke en sy informant Leon Wessels lei hom op die verkeerde spoor!
Andrea van Vuren